ભક્તોમાં મંગલમૂર્તિ તરીકે પણ ઓળખાતા વલસાડ ના શ્રીજીદાદાની દરરોજ ષોડશોપચાર પૂજા-અર્ચના કરાય છે. વિવિધ પ્રકારના રંગબેરંગી વસ્ત્રો અને સોના -ચાંદીના અલંકારો તેમજ મુકુટ પહેરાવી શણગાર કરાવી આરતી કરવામાં આવે છે. દર મંગળવારે, સંકષ્ટ ચતૃર્થી તેમજ ભાદરવાસુદ ચોથના દિવસે ભક્તોનું ઘોડાપુર દાદાના દર્શનાર્થે ઉમટી પડે છે. 2011માં આ મંદિરનો જીર્ણોધ્ધાર કરાયો અને નવું મંદિર એજ જગ્યા પર બનાવાયું છે. આ મંદિરને 63 વર્ષ થઈ ગયા છતાં ભક્તો માટે એક આશીર્વાદ સમાન બની ગયું છે.